Όμρι Άλτμαν

Ο Όμρι Άλτμαν (Ραμάτ Γκαν, Ισραήλ, 23 Μαρτίου 1994) είναι Ισραηλινός ποδοσφαιριστής που αγωνίζεται ως μεσοεπιθετικός για λογαριασμό της Χαποέλ Τελ Αβίβ. Έχει υπάρξει διεθνής με όλες τις μικρές εθνικές ομάδες του Ισραήλ.

Συλλογική Καριέρα

Το ξεκίνημα 
Ο Άλτμαν έκανε τα πρώτα ποδοσφαιρικά του βήματα στις ακαδημίες της Μακάμπι Τελ Αβίβ  το 2005, σε ηλικία 11 ετών, πραγματοποιώντας αξιοσημείωτες εμφανίσεις που είχαν ως αποτέλεσμα να μετακινήθεί στην αγγλική Φούλαμ με τη μορφή δανεισμού, σε ηλικία 17 ετών.

Φούλαμ 
Τον επόμενο χρόνο συμπληρώνοντας τα 18 έτη και έχοντας πραγματοποιήσει 24 συμμετοχές με την αναπληρωματική ομάδα, μεταγράφηκε κανονικά στην Φούλαμ, υπογράφοντας διετές επαγγελματικό συμβόλαιο με τoυς Άγγλους.

Μακάμπι Τελ Αβίβ 
Στις 27 Ιουνίου 2013, ο Άλτμαν επέστρεψε στη Μακάμπι. Στις 17 Ιουλίου του ίδιου χρόνου, έκανε την πρώτη του επίσημη εμφάνιση με την πρώτη ομάδα των Ισραηλινών στην εκτός έδρας αναμέτρηση εναντίον της ουγγρικής πρωταθλήτριας Γκιόρι ΕΤΟ ΦΚ για τα προκριματικά του UEFA Champions League 2013-2014. 

Στις 20 Οκτωβρίου 2013, πραγματοποίησε το ντεμπούτο του στο Ισραηλινό πρωτάθλημα στον εντός έδρας νικηφόρο αγώνα της Μακάμπι εναντίον της Ιρόνι Ραμάτ Χασαρόν που έληξε 1-0.

Δανεικός στην Χάποελ Πετάχ Τίκβα 
Το 2014 παραχωρήθηκε με την μορφή δανεισμού στην ισραηλινή Χάποελ Πετάχ Τίκβα.

Χάποελ Τελ Αβίβ 
Στις 19 Ιουνίου 2015 μετακινήθηκε στη Χάποελ Τελ Αβίβ για 5 χρόνια.

Παναθηναϊκός 
Στις 28 Ιουνίου 2017, ο Άλτμαν ανακοινώθηκε από τον Παναθηναϊκό, υπογράφοντας συμβόλαιο τριετούς διάρκειας. Στις 17 Σεπτεμβρίου του 2017 σκόραρε με κεφαλιά το πρώτο επίσημο γκολ του με την φανέλα των πρασίνων στην νικηφόρα εντός έδρας αναμέτρηση με τον Απόλλωνα Σμύρνης για το ελληνικό πρωτάθλημα. Μάλιστα, για την εμφάνισή του στον εν λόγω αγώνα του απονεμήθηκε το βραβείο του πολυτιμότερου παίχτη της 4ης αγωνιστικής. παραλαμβάνοντας το βραβείο από τον συμπαίκτη του Τάσο Χατζηγιοβάνη. Κατά τη διάρκεια της ίδιας σεζόν σκόραρε ακόμη 2 φορές στο ελληνικό πρωτάθλημα, μία ενάντια στην Ξάνθη και μία ενάντια στην Κέρκυρα. Στις 4 Μαρτίου 2018, στον εκτός έδρας αγώνα με τον Ολυμπιακό για το ελληνικό πρωτάθλημα που έληξε 1-1 υπέστη σοβαρό τραυματισμό στο γόνατο και έμεινε εκτός αγωνιστικής δράσης μέχρι τις 21 Ιανουαρίου του 2019 οπότε και αγωνίστηκε κόντρα στη Λαμία για την 17η αγωνιστική του ελληνικού πρωταθλήματος.

Χάποελ Τελ Αβίβ 
Τον Ιούλιο του 2019 γύρισε στην Χαποέλ Τελ Αβίβ.

Τίτλοι

Συλλογικοί
Μακάμπι Τελ Αβίβ
 Πρωτάθλήμα Ποδοσφαίρου Ισραήλ: 2013-2014'''

Παραπομπές

Εξωτερικοί Σύνδεσμοι
 Όμρι Άλτμαν σε ιστοσελίδα Σούπερ Λίγκα 
 Όμρι Άλτμαν σε ιστοσελίδα UEFA
 Όμρι Άλτμαν στο transfermarkt
 Όμρι Άλτμαν στο soccerway

Εβραίοι
Ισραηλινοί ποδοσφαιριστές
Ποδοσφαιριστές Εθνικής Ισραήλ Κ17
Ποδοσφαιριστές Εθνικής Ισραήλ Κ19
Ποδοσφαιριστές Εθνικής Ισραήλ Κ21
Ποδοσφαιριστές Φούλαμ ΦΚ
Ποδοσφαιριστές Μακάμπι Τελ Αβίβ
Ποδοσφαιριστές Χάποελ Πετάχ Τίκβα
Ποδοσφαιριστές Χάποελ Τελ Αβίβ
Ποδοσφαιριστές Παναθηναϊκού
Ποδοσφαιριστές Σούπερ Λιγκ Ελλάδας
Μέσοι ποδοσφαιριστές
Ξένοι ποδοσφαιριστές στην Ελλάδα
Ισραηλινοί ποδοσφαιριστές στο εξωτερικό